Ana və bala
Oturmuş ana, 
Basmış bağrına – 
Nazlı körpəsin, 
Layla der ona. 

Uşaq yatmayır, 
Baxır, ağlayır, 
Anası onu 
Bu cür oxşayır: 

“Dağda darılar, 
Sünbülü sarılar, 
Qoca qarılar, 
Bu balama qurban. 

Dağda tağanlar, 
Bir-birin boğanlar, 
Oğlan doğanlar, 
Bu balam qurban. 

Bir bölük atlar, 
Atlar göy otlar, 
Ərsiz arvadlar, 
Bu balama qurban. 

Dağın maralı, 
Gözü qaralı, 
Dünyanın malı, 
Bu balama qurban”.

Ən yeni dövr şeirləri
Tarixi bilinməyən şeirlər